Fra 2018 bliver det muligt for patienter at få medicinsk cannabis.

Det bliver en meget lang forsøgsordning, som gør, at cannabis bliver lovligt at få lægeordineret fra 2018 og fire år frem – herefter vil den blive evalueret af politikere og eksperter. Grunden til nyheden kommer nu er, at satspuljerne er blevet lagt fast, oplyser Sundheds- og Ældreministeriet ifølge BT.

Forsøgsordningen, som deler folks holdninger alle steder på nettet, har som mål at stoppe alle de mennesker, der i dag medicinerer sig selv med ulovlige stoffer, så det kan foregå under ordentlige forhold i stedet.

– Det væsentlige for mig som sundhedsminister er, at patienternes sikkerhed er i orden, siger sundheds- og ældreminister Sophie Løhde (V) i en skriftlig kommentar, ifølge BT.

– Og jeg tilfreds med, at vi nu får en forsøgsordning, hvor udvalgte patientgrupper under nogle forsvarlige rammer kan få lægeordineret medicinsk cannabis, samtidig med at vi bidrager til forskningen på området, fortsætter han ifølge BT.

Cannabis-forsøgsordningen vil inkludere en række af velkendte sygdomme, som stoffet vil kunne hjælpe. Herunder multipel sklerose, rygmarvsskade, kroniske smerter, hvor anden behandling ikke tåles, samt kvalme og opkastning efter kemoterapi.

Del gerne denne nyhed, så andre kan tage stilling til, hvad de synes om den omdiskuterede forsøgsordning, der rammer Danmark.